Hrvatska sibireja - Wikipedija

# Hrvatska sibireja

### Izvor: Wikipedija

Hrvatska sibireja (Sibiraea croatica) je endemična vrsta u Hrvatskoj iz porodice Rosaceae. Od 4. rujna 1964. godine je Zakonom o zaštiti prirode strogo zaštićena biljka koja raste na kamenitim obroncima, u pukotinama stijena, pretežno na zapadnim obroncima između 700 i 1550 m nadmorske visine. Raste u šikarama i sastojinama crnog bora i primorskoj bukovoj šumi na sjevernom i srednjem Velebitu. Raste kao listopadni do 1 metar visoki, razgranati grm, gustih grana, sa snažnim korijenjem koje prodire u vapnenačke stijene. Kora je od crvenosmeđe do sivosmeđe, glatka i sjajna. Cvjetovi su 6-7 mm u promjeru, dvodomni ili hermafroditni, a cvate u lipnju i početkom srpnja. Razmnožava se sjemenom koje dozrijeva krajem rujna. Srodnici hrvatske sibireje su Sibireae altaiensis i Sibireae tianschanica u centralnoj Aziji.

## [uredi] Vanjske poveznice

- Zaštićene biljne vrste u Hrvatskoj
- Hrvatska sibireja
- Sibiraea croatica

Nedovršeni članak Hrvatska sibireja koji govori o biljkama treba dopuniti. Dopunite ga prema pravilima Wikipedije.

Dobavljeno iz "http://hr.wikipedia.org../../../h/r/v/Hrvatska_sibireja.html"

Kategorije: Nedostaje taksokvir | U izradi, Botanika | Rosales

##### Views

- Članak
- Razgovor
- Trenutna inačica

##### Traži